**ΔΙΚΑΙΟΛΟΓΗΤΙΚΑ 2015 - 2016**

1.**Υπόδειγμα Κατάστασης Πληρωμής Δαπάνης** με τα στοιχεία του **δικαιούχου** (του κηδεμόνα του φοιτητή εκτός εάν δικαιούχος είναι ο ίδιος ο φοιτητής) το οποίο δίδεται από το Τμήμα Φοιτητικής Μέριμνας ή εκτυπώνεται από την ιστοσελίδα του Τμήματος Φοιτητικής Μέριμνας.

2**. Αίτηση – Υπεύθυνη Δήλωση** με τα στοιχεία του **δικαιούχου** (του κηδεμόνα του φοιτητή εκτός εάν δικαιούχος είναι ο ίδιος ο φοιτητής). Η σχετική αίτηση – Υπεύθυνη Δήλωση δίδεται από το Τμήμα Φοιτητικής Μέριμνας ή εκτυπώνεται από την ιστοσελίδα του Τμήματος Φοιτητικής Μέριμνας.

3. **Πιστοποιητικό καλής επίδοσης** που χορηγείται από το Τμήμα όπου φοιτά ο φοιτητής, και εκδίδεται μετά από αίτηση του φοιτητή στη γραμματεία του τμήματος. Η αίτηση δύναται να γίνει ηλεκτρονικά και από το “On Line”, κατά το τρέχον ακαδημαϊκό έτος. Στο πιστοποιητικό βεβαιώνεται ότι: i) ο φοιτητής σημείωσε επιτυχία στις εξετάσεις του ημίσεως (50%) του συνολικού αριθμού των μαθημάτων του ενδεικτικού προγράμματος σπουδών του προηγούμενου έτους ή των αντίστοιχων δυο εξαμήνων. ii) η διάρκεια των σπουδών του αντίστοιχου Τμήματος.

4. **Αντίγραφο του εκκαθαριστικού σημειώματος** φόρου εισοδήματος του οικονομικού έτους για το οποίο ζητείται η εισοδηματική ενίσχυση (απαραίτητο το εκκαθαριστικό 2016 – Φορολογικό Έτος 2015 – Στην πάνω αριστερή γωνία θα αναγράφει «ΦΟΡ ΕΤΟΣ 2015»).

5. **Αντίγραφο της δήλωσης περιουσιακής κατάστασης (όπως έχει δηλωθεί από 01/01/2016 – 31/12/2016)** του δικαιούχου, της συζύγου και των παιδιών αν υποβάλουν χωριστή φορολογική δήλωση με όλες τις μέχρι σήμερα τροποποιήσεις περιουσιακής κατάστασης. Σε περίπτωση υποβολής εντύπων Ε9 σε προηγούμενα από το τελευταίο έτος **(2015)**, συνυποβάλλεται υπεύθυνη δήλωση για τη μη μεταβολή της περιουσιακής κατάστασης. Εάν ο/η σύζυγος ή το/τα τέκνο-α δενέχουν στην κατοχή τους ακίνητη περιουσία και συνεπώς **δεν υποβάλλουν Ε9**, υποβάλλεται **σχετική υπεύθυνη δήλωση** του ν.1599/1986 υπογεγραμμένη από τον ενδιαφερόμενο.

6**. Μισθωτήριο συμβόλαιο** (εκτυπωμένο από το TAXISnet) κατοικίας που βρίσκεται στον τόπο φοίτησης και σε πόλη άλλη της κύριας κατοικίας του φοιτητή, στην οποία πόλη οι γονείς του ή ο ίδιος δεν έχουν την πλήρη κυριότητα ή επικαρπία άλλης κατοικίας. Το συμβόλαιο πρέπει να περιλαμβάνει χρονικά και το ακαδημαϊκό έτος 2015-2016. Ως μίσθωση θεωρείται και η διαμονή σε ξενοδοχείο ή πανσιόν υπό την προϋπόθεση ότι θα προσκομίζει ο φοιτητής βεβαίωση τουλάχιστον δίμηνης διαμονής και απόδειξη παροχής υπηρεσιών για το ίδιο διάστημα. Δε θεωρείται μίσθωση η διαμονή σε φοιτητική εστία ή οικοτροφείο.

7. **Πιστοποιητικό οικογενειακής** κατάστασης του **δικαιούχου.** Όταν υπάρχει διαζευκτήριο, πρέπει να προσκομίζεται αντίγραφο στο οποίο θα αναγράφεται και η επιμέλεια του τέκνου.

8. **Βεβαίωση μόνιμης κατοικίας** του **φοιτητή** από το Δήμο. (Χορηγείται μετά από αίτηση του ενδιαφερόμενου στο Κ.Ε.Π. της περιοχής του.)

9.**Υπεύθυνη Δήλωση του ν.1599/1986** του **δικαιούχου** του στεγαστικού επιδόματος που να δηλώνει α) ότι δεν έχει εισπράξει το στεγαστικό επίδομα άλλη φορά για το ίδιο έτος σύμφωνα με το αρ. 10 του Ν.3220/2004. β)Ο φοιτητής – τρια δεν διαμένει σε φοιτητική εστία ή οικοτροφείο. γ) Η μόνιμη κατοικία του φοιτητή είναι σε άλλη πόλη από αυτή που εδρεύει η σχολή ή το τμήμα που φοιτά. δ) Όλα τα δικαιολογητικά που κατατίθενται συνημμένα στην αίτηση είναι αληθή και έγκυρα. ε)Στη πόλη προσωρινής διαμονής του φοιτητή – τριας δεν έχω πλήρη κυριότητα ή επικαρπία άλλης κατοικίας. (Δίδεται από το Τμήμα Φοιτητικής Μέριμνας ή εκτυπώνεται από την ιστοσελίδα του Τμήματος Φοιτητικής Μέριμνας.)

10.**Φωτοτυπία της σελίδας του τραπεζικού βιβλιαρίου** του δικαιούχου που αναγράφεται ο αριθμός λογαριασμού και το ΙΒΑΝ. Ο δικαιούχος θα πρέπει να αναγράφεται σαν πρώτο όνομα στο βιβλιάριο.

11.**Εξουσιοδότηση με επικύρωση του γνησίου υπογραφής του** **δικαιούχου,** σε περίπτωση κατάθεσης δικαιολογητικών από διαφορετικό πρόσωπο, που να εξουσιοδοτεί τον φοιτητή ή άλλο για την κατάθεση δικαιολογητικών στο Τμήμα Φοιτητικής Μέριμνας.

**Παρακαλούνται οι δικαιούχοι ή οι φοιτητές να καταθέτουν τα δικαιολογητικά με την παραπάνω σειρά και αρίθμηση (στην πάνω δεξιά γωνία του εγγράφου) προς αποφυγή λαθών.**

ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΗΣΕΩΝ: Αίτηση-Υπεύθυνη Δήλωση με τα δικαιολογητικά θα υποβάλλεται από τον δικαιούχο ή το νομίμως εξουσιοδοτημένο πρόσωπο στο Τμήμα Φοιτητικής Μέριμνας κατά τις ημέρες Δευτέρα, έως και Παρασκευή και κατά τις ώρες 10:00-13:00 από **01/09/2016 – 16/12/2016**. **Αιτήσεις με ελλιπή δικαιολογητικά, ΔΕΝ θα γίνονται δεκτές.**

**Σημείωση:**

1. Σε περίπτωση που οι γονείς του φοιτητή είναι σε **διάσταση ή είναι διαζευγμένοι**, δικαιούχος του επιδόματος είναι ο γονέας τον οποίο βαρύνει φορολογικά ο φοιτητής γεγονός το οποίο πρέπει να προκύπτει από τη δήλωση φορολογίας εισοδήματος του οικ. έτους για το οποίο ζητείται η οικονομική ενίσχυση. Απαιτείται **διαζευκτήριο (**σεπερίπτωση που δεν αναγράφεται στο Πιστοποιητικό Οικογενειακής Κατάστασης) **και δικαστική απόφαση ή ιδιωτικό συμφωνητικό** για την επιμέλεια του τέκνου.
2. Σε περίπτωση **διάστασης** των γονέων του φοιτητή, **δεν αρκεί** η υποβολή ξεχωριστών φορολογικών δηλώσεων από αυτούς, αλλά απαιτείται και **δικαστική απόφαση** (π.χ. ασφαλιστικά μέτρα, διατροφή και επιμέλεια τέκνου, διαχωρισμός περιουσίας κ.λπ.).
3. Δικαιούχος θεωρείται ο φοιτητής εφόσον υποβάλει φορολογική δήλωση άνω των 3.000€ και δεν είναι προστατευόμενο μέλος, οπότε η αίτηση γίνεται στο όνομα του. Τα παραπάνω δικαιολογητικά όμως, θα πρέπει να προσκομίζονται συνοδευόμενα από το εκκαθαριστικό 2016 των γονέων καθώς και τα Ε9 αυτών και των υπόλοιπων μελών της οικογένειας (αν υπάρχουν).